L'expresident de la Generalitat i eurodiputat de JxCat Carles Puigdemont ha reclamat al president del govern espanyol, Pedro Sánchez, que "reconegui Catalunya com a nació" per "avançar" en la taula de diàleg. En una entrevista a l'agència France Presse, Puigdemont ha assegurat que aquest reconeixement "obriria les portes a seguir avançant" en el diàleg. "Es tracta d'avançar", ha dit. L'eurodiputat de JxCat també ha afirmat que "la forma més clara" de deixar de veure "amb escepticisme" la taula de diàleg i tenir-hi "confiança" és que hi hagi "avenços concrets".